open-index/open-wikipedia-markdown huggingface dataset:
მესამე ხარისხის ახლო კონტაქტები

***მესამე ხარისხის ახლო კონტაქტები*** () — რეჟისორ სტივენ სპილბერგის 1977 წლის ამერიკული სამეცნიერო ფანტასტიკური ჟანრის ფილმი. მასში მთავარ როლებს ასრულებენ რიჩარდ დრეიფუსი, ფრანსუა ტრიუფო, მელინდა დილონი, ტერი გარი, ბობ ბალაბანი და კერი გაფი. სიუჟეტის მიხედვით, როი ნირს, ინდიანელი პოლიციელის ცხოვრება იცვლება მას შემდეგ, რაც იგი ამოუცნობი მფრინავი ობიექტების მთელ ესკადრილიას იხილავს.

*მესამე ხარისხის ახლო კონტაქტები* სპილბერგის დიდი ხნის ჩანაფიქრი იყო. 1973 წელს მან Columbia Pictures-თან სამეცნიერო ფანტასტიკის ჟანრის ფილმისთვის კონტრაქტი მოიპოვა. მიუხედავად იმისა, რომ ოფიციალურად მხოლოდ სტივენია მისი სცენარისტი, სინამდვილეში მას სხვადასხვა ეტაპზე ეხმარებოდნენ პოლ შრეიდერი, ჯონ ჰილი, დევიდ გილერი, ჰოლ ბარვუდი, მეთიუ რობინსი და ჯერი ბელსონი. ფილმის სახელწოდება დოქტორ ჯოზეფ ალენ ჰაინეკის მიერ უცხო რასის წარმომადგენლებთან შეხვედრის კლასიფიცირებიდან მომდინარეობს. ამ დოკუმენტის მიხედვით, მესამე ხარისხის შეხვედრა გულისხმობს მათ ახლოს ხილვას. ფილმის ვიზუალური ეფექტები შეიმუშავა დაგლას ტრამბალმა, ხოლო კარლო რამბალდიმ შექმნა უცხოპლანეტელების დიზაინი.

ფილმის ბიუჯეტი შეადგენდა 20 მილიონ აშშ დოლარს. მისი პრემიერა გაიმართა 1977 წლის 16 ნოემბერს და 23 ნოემბერს, შეზღუდული, მოგვიანებით კი — უფრო დიდი რაოდენობის კინოთეატრებში. კინოფილმი კრიტიკოსების მიერ აღიარებული იყო და ჰქონდა ფინანსური წარმატება. მსოფლიო მასშტაბით მისმა შემოსავალმა 337 მილიონ აშშ დოლარზე მეტი შეადგინა. ოსკარის 50-ე დაჯილდოებაზე მას მრავალი ჯილდო და ნომინაცია ერგო, ისევე, როგორც ბრიტანული კინოაკადემიის 32-ე, ოქროს გლობუსის 35-ე და  სატურნის დაჯილდოების ცერემონიებზე. ამერიკის კინოინსტიტუტის მიერ აღიარებულმა ამ ნამუშევარმა 2007 წლის დეკემბერში კონგრესის ბიბლიოთეკაში ადგილი დაიკავა, როგორც „კულტურულად, ისტორიულად ან ესთეტიკურად აღსანიშნავმა“ კინოფილმმა. იგი აგრეთვე შეტანილია ფილმების ეროვნულ რეესტრში. მისი სპეციალური გამოცემა, დამატებითი სცენებით, კინოთეატრებში ნაჩვენები იყო 1980 წელს. ფილმის მესამე მონტაჟი გამოვიდა VHS-ზე და LaserDisc-ის ფორმატში 1998 წელს, მოგვიანებით კი — DVD  Blu-ray ფორმატებში.

## რესურსები ინტერნეტში
* 
* 
* 
* 
* 

## სქოლიო
კატეგორია:1970-იანი წლების სამეცნიერო ფანტასტიკური ფილმები
კატეგორია:1977 წლის ფილმები
კატეგორია:1998 წლის საუნდტრეკები
კატეგორია:ამერიკული სათავგადასავლო ფილმები
კატეგორია:ამერიკული სამეცნიერო ფანტასტიკური ფილმები
კატეგორია:Arista Records-ის საუნდტრეკები
კატეგორია:Columbia Pictures-ის ფილმები
კატეგორია:სტივენ სპილბერგის ფილმები
კატეგორია:ჯონ უილიამსის საუნდტრეკები
ვახტანგ რჩეულიშვილი

**ვახტანგ რჩეულიშვილი** (დ. 1 იანვარი, 1954, თბილისი — გ. 13 აპრილი, 2017) — ქართველი ბიზნესმენი, პოლიტიკოსი და ფიზიკოსი. საქართველოს სოციალისტური პარტიის ლიდერი. ბიზნესმენ მაია რჩეულიშვილის მეუღლე.

1977 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1979–1982 წლებში იყო ახალგაზრდა მეცნიერთა კლუბის ვიცე-პრეზიდენტი; 1982–1984 წლებში კომკავშირის ცკ-ს ლექტორთა ჯგუფის ხელმძღვანელი; 1982-1985 წლებში უცხოეთის განყოფილების ინსტრუქტორი; 1985–1987 წლებში მეცნიერებათა აკადემიის საზოგადოებრივ მეცნიერებათა საინფორმაციო ცენტრის მეცნიერ-თანამშრომელი; 1987-1992 წლებში საქართველოს რესპუბლიკის მშვიდობის დაცვის კომიტეტის თავმჯდომარის მოადგილე; 1992–1995 წლებში საქართველოს პარლამენტის სპიკერის მოადგილე.

1985 წლიდან აქვეყნებს სტატიებს. იყო საქტელერადიო კომიტეტის პოლიტიკური მიმომხილველი. სხვადასხვა დროს იყო საქართველოს ეკონომიკური ფორუმის თავმჯდომარე და შავი ზღვის ქვეყნების მემარცხენე-ცენტრისტული პარტიის ასამბლეის თავმჯდომარე.1992-1995 წლებში იყო საქართველოს მე-3 მოწვევის პარლამენტის წევრი (თბილისი, ჩუღურეთის მაჟორიტარი). 1995-1999 წლებში იყო საქართველოს მე-4 მოწვევის პარლამენტის წევრი (თბილისი, ჩუღურეთის მაჟორიტარი), საარჩევნო ბლოკი „სოციალისტური პარტია“. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. 2003 წელს მომხდარი ვარდების რევოლუციის შემდეგ, ვახტანგ რჩეულიშვილმა დატოვა პოლიტიკა და ბიზნესით დაკავდა.

ვახტანგ რჩეულიშვილი ბოლო კვირების განმავლობაში თოდუას კლინიკაში, მძიმე დიაგნოზით იყო მოთავსებული, იგი კლინიკაში სიმსივნის დიაგნოზით მკურნალობდა. გარდაიცვალა 2017 წლის 13 აპრილს 63 წლის ასაკში.

## რესურსები ინტერნეტში
*ვახტანგ რჩეულიშვილი — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
*ვახტანგ რჩეულიშვილი — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)

## სქოლიო 
კატეგორია:დაბადებული 1 იანვარი
კატეგორია:დაბადებული 1954
კატეგორია:გარდაცვლილი 13 აპრილი
კატეგორია:გარდაცვლილი 2017
კატეგორია:ქართველი ბიზნესმენები
კატეგორია:ქართველი ფიზიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს III მოწვევის პარლამენტის წევრები
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
არქტიკული გოჭალა

**არქტიკული გოჭალა** () — თევზი ორაგულისებრთა ოჯახისა. ქმნის მრავალ ფორმას, მათ შორის: გამსვლელს, ტბიურ-მდინარეულსა და ტბიურს. მისი გავრცელების არეალი მთელ პოლარულ წრეს მოიცავს. გამსვლელი გოჭალები დიდი ზომის თევზებია; მათი სხეულის სიგრძე 88 სმ, ხოლო წონა 15 კგ აღწევს. აქვს საერთო ნიშნები ჩრდილოეთის ორაგულთან და ტბის კალმახთან.

ზღვაში იკვებება თევზით, მტკნარ წყალსატევებში — ზოოპლანქტონით, ბენთოსით, წვრილი თევზით. რიგ რაიონებში არქტიკული გოჭალა ძვირფასი სარეწაო თევზია, არის ადგილობრივი და სამოყვარულო თევზჭერის ობიექტი. ცოცხლობს 32 წლამდე.

## რესურსები ინტერნეტში
* არქტიკული გოჭალა — Salvelinus alpinus 

## სქოლიო 
კატეგორია:გოჭალა (Salvelinus)
გუკოვოს ნიკოლოზ საკვირველთმოქმედის ეკლესია

**გუკოვოს ნიკოლოზ საკვირველთმოქმედის ეკლესია** () — მართლმადიდებლური ეკლესია კრასნოსულინის რაიონის სოფელ გუკოვოში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ეკლესიის მშენებლობა დაასრულეს 1887 წელს.

ეკლესიის მისამართი: რუსეთი, როსტოვის ოლქი, კრასნოსულინის რაიონი, სოფელი გუკოვო.

## ისტორია 
ნიკოლოზ საკვირველთმოქმედის  ეკლესია ხუტორ გუკოვოში ააშენეს 1887 წელს, მას შემდეგ რაც ადგილობრივმა მაცხოვრებლებმა თხოვნით მიმართეს დონისა და ნოვოჩერკასკის მთავარეპისკოპოს მიტროფანეს. აქამდე გუკოვოში არ იყო არანაირი ეკლესია, ამის გამო კაზაკები სალოცავად დადიოდნენ ნაწილი ხუტორ სოკოლოვო-კუნდრიუჩენსკში, ხოლო ნაწილი ხუტორ სულინსკში. ეს მათთვის საკმაოდ მოუხერხებელი იყო, განსაკუთრებით მდინარეების ადიდების პერიოდში. 

გუკოვოს ნიკოლოზ საკვირველთმოქმედის ეკლესიაში მხოლოდ გუკოვოს მოსახლეობა არ დადიოდა მოსალოცად. მრევლი ასევე დადიოდა ზამჩალოვოდან, დოლოტინადან, ბოლშე-ზვერევსკიდან და ხუტორ პავლოვსკიდან. ყველა ეს ეკლესია მდებარეობდა გუკოვს გარშემო და არცერთს არ ჰქონდა საკუთარი ეკლესია. 

ეკლესია სხვა ეკლესიებისაგან განსხვავებით, რომლებიც დაანგრიეს საბჭოთა ხელისუფლების ბრძანების შესაბამისად ან დაინგრა საომარი მოქმედებების დროს, გადაურჩა როგორც ოქტომბრის რევოლუციას, ასევე რუსეთის სამოქალაქო ომსა და მეორე მსოფლიო ომის პერიპეტიებს. 

1978-1986 წლებში ეკლესიაში მიმდინარეობდა რეკონსტრუქცია, იგი მნიშვნელოვნად გააფართოეს, გათხარეს ახალი ფუნდამენტი, კედლები მოაპირკეთეს აგურით. 1992 წელს მხატვარმა ლ. შარხუნმა დაასრულა ეკლესიის შიდა კედლების მოხატვა.

## რესურსები ინტერნეტში
* ეკლესიის ოფიციალური საიტი

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
The Doobie Brothers

**The Doobie Brothers** — ამერიკული როკ-ჯგუფი. დღემდე გაყიდული აქვს 40 მილიონზე მეტი ალბომი. ჩამოყალიბდა 1970 წელს და ამავე ათწლეულში ყველაზე დიდ წარმატებას მიაღწია.

## დისკოგრაფია
**The Doobie Brothers* (1971)
**Toulouse Street* (1972)
**The Captain and Me* (1973)
**What Were Once Vices Are Now Habits* (1974)
**Stampede* (1975)
*''Takin' It to the Streets* (1976)
**Livin' on the Fault Line* (1977)
**Minute by Minute* (1978)
**One Step Closer* (1980)
**Cycles* (1989)
**Brotherhood* (1991)
**Sibling Rivalry* (2000)
**World Gone Crazy* (2010)
**Southbound'' (2014)

## რესურსები ინტერნეტში
*ოფიციალური საიტი 

## სქოლიო
კატეგორია:ამერიკული სოფტ-როკ ჯგუფები
კატეგორია:გრემის ჯილდოს მფლობელები
კატეგორია:1970 წელს ჩამოყალიბებული ჯგუფები
კატეგორია:1982 წელს დაშლილი ჯგუფები
კატეგორია:Capitol Records-ის შემსრულებლები
კატეგორია:1987 წელს აღდგენილი ჯგუფები
კატეგორია:Arista Records-ის შემსრულებლები
კატეგორია:Warner Bros. Records-ის შემსრულებლები
The Dave Clark Five

**The Dave Clark Five** (იგვე The DC5) — ინგლისური პოპ-როკ ჯგუფი. მათმა სინგლმა „Glad All Over“ The Beatles-ის „I Want to Hold Your Hand“ ბრიტანეთის ჩარტის სათავედან 1964 წლის იანვარში ჩამოაგდო. სიმღერა აშშ-ში 1964 წლის აპრილში #6 იყო.

ეს იყო The Beatles-ის შემდეგ რიგით მეორე ჯგუფი, რომელიც ედ სალივანის შოუში ბრიტანული შემოჭრის დროს გამოჩნდა. აშშ-ში გარკვეული დროის განმავლობაში კოლექტივი უფრო პოპულარული იყო, ვიდრე ბრიტანეთში. იგი 1970 წელს დაიშალა და 2008 წლის მარტში შეყვანილი იქნა როკ-ენ-როლის დიდების დარბაზში.

## დისკოგრაფია
### სტუდიური ალბომები
**Glad All Over* (აშშ; 1964)
**The Dave Clark Five Return!* (აშშ; 1964) / *A Session with The Dave Clark Five* (ბრიტ.; 1964)
**American Tour* (აშშ; 1964)
**Coast to Coast* (აშშ; 1965)
**Weekend in London* (აშშ; 1965)
**Having a Wild Weekend* (აშშ; 1965) / *Catch Us If You Can* (ბრიტ.; 1965)
**I Like It Like That* (აშშ; 1965)
**Try Too Hard* (აშშ; 1966)
**Satisfied with You* (აშშ; 1966)
**5 By 5* (აშშ; 1967)
**You Got What It Takes* (აშშ; 1967)
**Everybody Knows* (ბრიტ.; 1967) / (აშშ; 1968)
**5 by 5 = Go!* (ბრიტ.; 1969)
**If Somebody Loves You* (ბრიტ.; 1969)
*''Good Old Rock'n'Roll'' (ბრიტ.; 1970)

## რესურსები ინტერნეტში
* 

## სქოლიო
კატეგორია:1958 წელს ჩამოყალიბებული ჯგუფები
კატეგორია:1970 წელს დაშლილი ჯგუფები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ბრიტანული შემოჭრის შემსრულებლები
კატეგორია:Capitol Records-ის შემსრულებლები
კატეგორია:Columbia Records-ის შემსრულებლები
კატეგორია:ბიტ-ჯგუფები
კატეგორია:The Dave Clark Five
სულთან ბაისუნქური

**აბულ ფათჰ სულთან ბაისუნქური** (; დ. 1481, თავრიზი — გ. 5 ივნისი, 1492, ბარდა ან განჯა) — აყ-ყოიუნლუს სახელმწიფოს მმართველი 1490–1492 წლებში.

## ბიოგრაფია
ბაისუნქური დაიბადა 1481 წელს, სულთან იაქუბისა და შირვანშაჰ ფარუხ-იასარ I-ის ქალიშვილის, გევჰერ სულთან ბეგუმის ოჯახში.
1490 წლის 24 დეკემბერს, გარდაიცვალა იაქუბი და ტახტზე 9 წლის ბაისუნქური ავიდა.

## მმართველობა
მისი მცირეწლოვნების გამო, ძალაუფლება ხელში ჩაიგდო შაჰის ვეზირმა, ჰალილ-ხანმა და ფაქტობრივად ის მართავდა ქვეყანას.

1492 წელს, ბაისუნქურს აუჯანყდა ერთ–ერთი სახელმწიფო მოღვაწე, სულეიმან ბეი ბიჯანოღლუ. მალე, სულეიმანი და ჰალილი ერთმანეთს დაეტაკნენ. ამ ბრძოლაში ჰალილ-ხანი დამარცხდა და ბაისუნქური მალე ტახტიდან ჩამოაგდეს.

## ბრძოლა ტახტისთვის და ბაისუნქურის გარდაცვალება
ბაისუნქურის ტახტზე ასვლიდან მალევე, მას დაუპირისპირდა მისი ბიძა, მესიჰ-მირზა, მაგრამ მესიჰი ჰალილ-ხანმა დაამარცხა და ბრძოლაშივე დაიღუპა. 1492 წელს, მესიჰ-მირზას შვილი, რუსტემი მისი მომხრეების დახმარებით, ციხიდან გამოუშვეს და დაიწყო ტახტისთვის ბრძოლა.

როდესაც ბაისუნქური ტახტიდან ჩამოაგდეს, მისი ადგილი სწორედ რუსტემმა დაიკავა. გაქცეულმა ბაისუნქურმა დახმარება სთხოვა მის ბაბუას, ფარუხ-იასარს. გზაში, როდესაც იგი დახმარების სათხოვნელად მიდიოდა, ბაისუნქურს თავს დაესხა რუსტემის არმია და გაიმართა ბრძოლა. ამ ბრძოლაში რუსტემმა გაიმარჯვა და ამავე ბრძოლაშივე დაიღუპა ბაისუნქური.

## ლიტერატურა
* George Sale,George Psalmanazar,Archibald Bower,George Shelvocke,John Campbell,John Swinto - An Universal history, from the earliest account of time, 6. cild, səh.115

კატეგორია:აყ-ყოინლუს მმართველები
კატეგორია:დაბადებული 1481
კატეგორია:გარდაცვლილი  5 ივნისი
კატეგორია:გარდაცვლილი 1492
კატეგორია:აზერბაიჯანის ისტორია
The Guess Who

**The Guess Who** — კანადური როკ-ჯგუფი, ჩამოყალიბებული უინიპეგში 1965 წელს. თავდაპირველად პოპულარობა მოიპოვა სამშობლოში, მოგვიანებით კი — მსოფლიო მასშტაბით, ჰიტური სინგლებით „No Time“, „American Woman“, „Laughing“, „These Eyes“, „Undun“ და „Share the Land“.

## დისკოგრაფია
* ''Shakin' All Over* (1965)
* *Hey Ho (What You Do to Me!)* (1965)
* *It's Time* (1966)
* *Wheatfield Soul* (1969)
* *Canned Wheat* (1969)
* *American Woman* (1970)
* *Share the Land* (1970)
* *So Long, Bannatyne* (1971)
* *Rockin'* (1972)
* *Artificial Paradise* (1973)
* *#10* (1973)
* *Road Food* (1974)
* *Flavours* (1974)
* *Power in the Music* (1975)
* *The Way They Were* (1976)
* *Guess Who's Back* (1978)
* *All This for a Song* (1979)
* *Now and Not Then* (1981)
* *Lonely One'' (1995)

## რესურსები ინტერნეტში
* ოფიციალური საიტი

კატეგორია:1965 წელს ჩამოყალიბებული ჯგუფები
კატეგორია:კანადური მძიმე როკ ჯგუფები
კატეგორია:1975 წელს დაშლილი ჯგუფები
კატეგორია:1977 წელს აღდგენილი ჯგუფები
ბაზკოვსკაიის მირქმის ეკლესია

**ბაზკოვსკაიის მირქმის ეკლესია** () — მართლმადიდებლური ეკლესია შოლოხოვის რაიონის სოფელ ბაზკოვსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ეკლესიის მშენებლობა დაასრულეს 1907 წელს.

ეკლესიის მისამართი: რუსეთი, როსტოვის ოლქი, შოლოხოვის რაიონი, სოფელი ბაზკოვსკაია.

## ისტორია 
მირქმის პირველი ეკლესია ააშენეს 1907 წელს სტანიცის ცენტრში. იგი იყო ხის დაჰქონდა სამი საკურთხეველი: მთავარი საკურთხეველი იყო უფლის მირქმის სახელზე ნაკურთხი, დანარჩენი ორი კი ნიკოლოზ საკვირველთმოქმედისა და სერაფიმ საროველის სახელზე.

ეკლესია გადაურჩა ოქტომბრის რევოლუციას და რუსეთის სამოქალაქო ომს და მუშაობდა მეორე მსოფლიო ომის დროსაც. 1950-იან წლებში იგი დახურეს და გადააკეთეს კლუბად. 1961 წელს ეკლესია დაიწვა. მის ახლოს ააშენეს კლუბი, დადგეს ლენინის ძეგლი და ტრიბუნა მიტინგებისათვის. 

1992 წელს სსრკ-ის დაშლის შემდეგ სტანიცა ბაზკოვსკაიაში ისევ ჩამოყალიბდა მართლმადიდებელ ქრისტიანთა მრევლი. ძველი ეკლესიიდან 500 მეტრში მრევლს გადაეცა ძველი საბავშვო ბაღის შენობა, რომელიც გადააკეთეს სამლოცველო სახლად და დაიწყეს მასში საეკლესიო მსახურება. 1996 წელს როსტოვისა და ნოვოჩერკასკის მთავარეპისკოპოსმა პანტელეიმონმა აკურთხა ახალი ორსკურთხევლიანი ეკლესიის მშენებლობა. ეკლესიის მთავარი საკურთხეველი მირქმის სახელზე იყო ნაკურთხი, ხოლო მეორე - სერაფიმე საროველისა და ნიკოლოზ საკვირველთმოქმედის სახელზე. ეკლესიის პროექტი დაუკვეთეს დონის როსტოვში, მისი ავტორები იყვნენ სერგეი სულიმენკო და ვიქტორია პიშჩულინა. ეკლესიის კურთხევა შედგა 2010 წლის 24 ოქტომბერს მთავარეპისკოპოს პანტელეიმონის მიერ.

ახალი ეკლესია აშენდა ძველი ეკლესიიდან 200 მეტრის დაშორებით. ეკლესიის მშენებლობამდე ბაზკოვსკაიას ესტუმრა როსტოვის ოლქის გუბერნატორი ვლადიმირ ჩუბი, რომლის დედაც ცხოვრობდა სტანიცაში, როსტოვის ოლქის ადმინისტრაციის სახელით გუბერნატორმა ეკლესიას შესწირა 20 მლნ რუსული რუბლი.

ეკლესიის გეგმას აქვს ტოლმკლავებიანი ჯვრის ფორმა, რომლის მკლავების ზომაა 17-17 მეტრი. ეკლესიის წინამძღვარია მღვდელმონაზონი ვალერი ხარიტონოვი.

## რესურსები ინტერნეტში
* Хутора Базковского Сретенская церковь
* Праздник Сретения Господня в станице Базковской  
* В станице Базковской отметили престольный праздник храма Сретения Господня 

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XX საუკუნის ეკლესიები
იესუნ თემურ-ყაენი

**იესუნ თემურ-ყაენი** იგივე  **იმპერატორი ტაიჯინგი** (დ. 28 ნოემბერი, 1293 — გ.  15 აგვისტო, 1328, შანდუ) — იუანის დინასტიის მე-6 იმპერატორი 1323–1328 წლებში, მონღოლთა ნომინალური ყაენი, გამალას ვაჟი, ყუბილაის შვილთაშვილი.

იესუნ თემურს კარგი ურთიერთობა ჰქონდა მუსლიმებთან, სწორედ მათი დახმარებით 1323 წელს მოაკლვევინა გეგენ-ყაენი და ავიდა ტახტზე. ცენტრალური ხელისუფლების სათავეში ჩინელებთან ერთად სწორედ მუსლიმი ყირგიზები და უზბეკები მოვიდნენ. იესუნ თემურ-ყაენის მმართველობა იყო შედარებით მშვიდი და სტაბილური, ვიდრე მისი წინამორბედების დროს. იმპერიაში თითქმის არ მომხადა აჯანყება თუ მცირე ამბოხი. ვითარდებოდა კულტურა, ევროპელი მოგზაურების დიდ ყურადღებას იქცევდა ხანბალიქის სავაჭრო ცენტრი. 

იესუნ თემური გარდაიცვალა 1328 წელს, 35 წლის ასაკში, შანდუში. მის შემდეგ იუანის იმპერატორისა და მონღოლთა დიდი ყაენის ტიტული ერგო მის ვაჟს, რაგიბაღ-ყაენს.

## იხილეთ აგრეთვე
* იუანის დინასტია
* მონღოლთა იმპერია
* მონღოლთა იმპერიის მმართველთა სია

## ლიტერატურა
* The Cambridge History of China, vol6, pg539
* Tu-Meng wu erh shih chi, 157. pp.26a
* C.P.Atwood-Encyclopedia of Mongolia and the Mongol Empire, p.430
* Thomas T. Allsen-The royal hunt in Eurasian history, p.256
* Henry Hoyle Howorth-History of the Mongols: From the 9th to the 19th Century, p.303

## წყარო
* 

კატეგორია:დაბადებული 28 ნოემბერი
კატეგორია: დაბადებული 1293
კატეგორია:გარდაცვლილი 15 აგვისტო
კატეგორია: გარდაცვლილი 1328
კატეგორია: იუანის იმპერატორები
კატეგორია: მონღოლი ყაენები
მალაიზიის პოლიტიკური სისტემა

მალაიზია წარმოადგენს ფედერალურ კონსტიტუციურ მონარქიას, რომელიც შედგება 13 სუბიექტის - ფედერაციის სახელმწიფოების (შტატებისაგან) და სამი ფედერალური ტერიტორიისგან. აქედან, 11 შტატი და ორი ფედერალური ტერიტორია განლაგებულია მალაკის ნახევარკუნძულზე, ორი შტატი (საბაჰი და სარავატი) კუნძულ კალიმანტანზე და ერთი ფედერალური ტერიტორია (ლაბუანი) სარავატის მახლობლად, მის ჩრდილო-დასავლეთ სანაპიროზე. 9 შტატი წარმოადგენს მონარქიულ შტატს. 7 მათგანს მეთაურობს სულთანი. ნეგრი-სემბილანის შტატის მმართველი ატარებს მალაურ ტრადიციულ ტიტულს — „იანგ დი-პერტუან ბესარი“, პერლის შტატის მმართველი ატარებს რაჯას ტიტულს. მონარქიულ შტატებში აღმასრულებელ ხელისუფლებას წარმოადგენს მთავარი მინისტრი („მენტერი ბესარი“). თითოეული მმართველი წარმოადგენს, აგრეთვე, საკუთარი შტატის უმაღლეს სულიერ წინამძღვარს. დანარჩენი 4 შტატის მეთაურია გუბერნატორი, რომელთაც ნიშნავს ცენტრალური ხელისუფლება. ამ ოთხივე შტატში აღმასრულებელ ხელისუფლებას მეთაურობს, აგრეთვე, მთავარი მინისტრი, რომელთაც მალაურ ენაზე ეწოდება „კეტუა მენტერი.“ ფედერალური ტერიტორიები იმართება უშუალოდ ცენტრალური ხელისუფლების მიერ. 

ყოველ 5 წელიწადში ერთხელ იმართება არჩევნები მონარქიულ შტატებში, რომელზეც ირჩევენ უმაღლეს მმართველს (მეფეს, მალაურ ენაზე იანგ დი-პერტუან აგონგს) და მის დამხმარე-მოადგილეს (ვიცე-მეფეს). უმაღლესი მმართველი და სულთნები ასრულებენ ძირითადად წარმომადგენლობით ფუნქციებს, მაგრამ კონსტიტუციაში შეტანილი ყველა ცვლილება ან კანონი მოითხოვს მათ სრულ თანხმობას. 

ძირითად სახელმწიფო მმართველობას ახორციელებს პარლამენტი და მინისტრთა კაბინეტი, რომელსაც მეთაურობს პრემიერ-მინისტრი. მალაიზიის პარლამენტი ორპალატიანია. ის შედგება ქვედა (წარმომადგენლობითი პალატა) და ზედა (სენატისაგან) პალატისაგან. ქვედა პალატა ფორმირდება საერთო-სახალხო პირდაპირი არჩევნების გზით. სენატი ფორმირდება ყოველ შტატში არჩეული ორ-ორი წევრის და მთავრობის რეკომენდაციით მეფის მიერ დანიშნული წევრებისაგან. აღმასრულებელი ხელისუფლება ეკუთვნის ფედერალურ მთავრობას პრემიერ-მინისტრით სათავეში, რომელიც აუცილებლად წარმომადგენელთა პალატის არჩევნებში გამარჯვებული პარტიის ლიდერი უნდა იყოს. ყველა მინისტრი აუცილებლად პარლამენტის წევრი უნდა იყოს ე.ი. უნდა იყოს არჩევნებში გამარჯვებული.

## მალაიზიის პრემიერ-მინისტრები
*1963—1970 — აბდულ რახმანი
*1970—1976 — აბდულ რაზაკი
*1976—1981 — ჰუსეინ ონი
*1981—2003 — მაჰატჰირ მოჰამედი
*2003—2009 — აბდულა აჰმად ბადავი
*2009—2018 — ნაჯიბ ტუნ რაზაკი
*2018—2020 — მაჰათირ მოჰამედი
*2020—2021 — მუჰიდინ იასინი
*2021—2022 — ისმაილ საბრი იააკობი
*2022 — ანვარ იბრაჰიმი

## სასამართლო ხელისუფლება
სასამართლოს უფლება აქვს:
* გადასინჯოს კონსტიტუცია და კანონები
* გამოაცხადოს სახელმწიფო ან ფედერალური კანონი ბათილად, თუ ის არ შეესაბამება კონსტიტუციას ან აღემატება ფედერალურ კანონს
* გამოაცხადოს ხელისუფლების ესა თუ ის ქმედება უკანონოდ და სხვ.

კატეგორია:მალაიზიის მთავრობა
Steve Miller Band

**Steve Miller Band** — ამერიკული როკ-ჯგუფი, ჩამოყალიბებული 1966 წელს სან-ფრანცისკოში (კალიფორნია). ჯგუფის ლიდერია სტივ მილერი (გიტარა, წამყვანი ვოკალი).

კოლექტივი დღეს უფრო მეტად ცნობილია 1970-იანებში გამოცემული სინგლებით. მსოფლიო მასშტაბით გაყიდულია მისი ალბომების 60 მილიონზე მეტი მასლი. 2016 წელს ჯგუფი შეიყვანეს როკ-ენ-როლის დიდების დარბაზში.

## დისკოგრაფია
;სტუდიური ალბომები

* *Children of the Future* (1968)
* *Sailor* (1968)
* *Brave New World* (1969)
* *Your Saving Grace* (1969)
* *Number 5* (1970)
* *Rock Love* (1971)
* *Recall the Beginning...A Journey from Eden* (1972)
* *The Joker* (1973)
* *Fly Like an Eagle* (1976)
* *Book of Dreams* (1977)
* *Circle of Love* (1981)
* *Abracadabra* (1982)
* *Italian X Rays* (1984)
* *Living in the 20th Century* (1986)
* *Born 2 B Blue* (1988)
* *Wide River* (1993)
* *Bingo!* (2010)
* *Let Your Hair Down* (2011)

## რესურსები ინტერნეტში
* 
## სქოლიო
კატეგორია:ამერიკული ბლუზ-როკ ჯგუფები
კატეგორია:ამერიკული პოპ-როკ ჯგუფები
კატეგორია:1966 წელს ჩამოყალიბებული ჯგუფები
კამენსკ-შახტინსკის ქრისტეს შობის ეკლესია

**კამენსკ-შახტინსკის ქრისტეს შობის ეკლესია** () — ყოფილი მართლმადიდებლური ეკლესია ქალაქ კამენსკ-შახტინსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ეკლესიის მშენებლობის დაწყება ცნობილი არაა, თუმცა იგი დასრულდა 1886 წელს, ხოლო ეკლესია დაანგრიეს 1950 წელს.

## ისტორია 
კამენსკ-შახტინსკის ქრისტეს შობის ეკლესიის მშენებლობა დაასრულეს 1866 წელს. ეკლესია მდებარეობდა თანამედროვე ქალაქის ცენტრში დონეცკის პროსპექტზე. ეკლესიას საკმაოდ მოცულობითი იყო, მას ჰქონდა სამი საკურთხეველი. მთავარი საკურთხეველი ნაკურთხი იყო იესო ქრისტეს შობის სახელზე, მარცხენა საკურთხეველი ნაკურთხი იყო ღვთისმშობლის ხარების სახელზე, ხოლო მარჯვენა საკურთხეველი ნაკურთხი იყო მირქმის სახელზე. 1890 წელს ეკლესიასთან ააშენეს საეკლესიო სამრევლო სკოლა.

ოქტომბრის რევოლუციის შემდეგ, საბჭოთა ხელისუფლების დამყარების პერიოდში ეკლესია არ დაუხურავთ, მასში მიმდინარეობდა ღვთისმსახურება ასევე მეორე მსოფლიო ომის პერიოდში. ეკლესიის სახელწოდებიდან გამომდინარე, რომელ მოედანზეც იგი მდებარეობდა ქრისტეს შობის მოედანი (ამჟამად მას შრომის მოედანი ეწოდება) და ქრისტეს შობის ქუჩა (ამჟამად ხალტურინის ქუჩა ეწოდება) ეწოდა.

კამენსკ-შახტინსკის ქრისტეს შობის ეკლესია დახურეს 1950 წელს, ხოლო 1960 წელს ნიკიტა ხრუშჩოვის ანტირელიგიური კამპანიის პერიოდში დაანგრიეს. კარლ მარქსის პროსპექტის № 50-ე სახლის ეზოში, იმ ადგილზე სადაც ეკლესია იდგა, აღმართულია ჯვარი მემორიალური დაფით.

## რესურსები ინტერნეტში
* Станицы Каменской Христорождественская церковь
* Главную цитадель Каменска ломали в «длинном» году 

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
The Kinks

**The Kinks** — ინგლისური როკ-ჯგუფი, ჩამოყალიბებული მასუელ ჰილში, ჩრდილოეთ ლონდონში, 1964 წელს, ძმების, რეი და დეივ დეივისების მიერ. ისინი ითვლევიან თავისი ეპოქის ერთ-ერთ გავლენიან და მნიშვნელოვან კოლექტივად. ჯგუფი გამოჩნდა ბრიტანული რიტმ-ენდ-ბლუზის და მერსიბიტის პოპულარობის პერიოდში, ნაწილობრივ იქცა ბრიტანული შემოჭრის მოძრაობის ელემენტად. მისი მესამე სინგლი, რეი დეივისის მიერ დაწერილი „You Really Got Me“ იქცა საერთაშორისო ჰიტად და მოხვდა ბრიტანეთის და აშშ-ის ჩარტებში.

## დისკოგრაფია
;სტუდიური ალბომები
* *Kinks* (1964)
* *Kinda Kinks* (1965)
* *The Kink Kontroversy* (1965)
* *Face to Face* (1966)
* *Something Else by The Kinks* (1967)
* *The Kinks Are the Village Green Preservation Society* (1968)
* *Arthur (Or the Decline and Fall of the British Empire)* (1969)
* *Lola Versus Powerman and the Moneygoround, Part One* (1970)
* *Percy* (საუნდტრეკი) (1971)
* *Muswell Hillbillies* (1971)
* ''Everybody's in Show-Biz* (studio & live) (1972)
* *Preservation Act 1* (1973)
* *Preservation Act 2* (1974)
* *Soap Opera* (1975)
* *Schoolboys in Disgrace* (1975)
* *Sleepwalker* (1977)
* *Misfits* (1978)
* *Low Budget* (1979)
* *Give the People What They Want* (1981)
* *State of Confusion* (1983)
* *Word of Mouth* (1984)
* *Think Visual* (1986)
* *UK Jive* (1989)
* *Phobia'' (1993)

## რესურსები ინტერნეტში
* 
*

## სქოლიო
კატეგორია:ინგლისური როკ-ჯგუფები
კატეგორია:The Kinks
კატეგორია:1963 წელს ჩამოყალიბებული ჯგუფები
კატეგორია:1996 წელს დაშლილი ჯგუფები
კატეგორია:Arista Records-ის შემსრულებლები
კატეგორია:ბიტ-ჯგუფები
კატეგორია:ბრიტანული შემოჭრის შემსრულებლები
კატეგორია:ინგლისური მძიმე როკ-ჯგუფები
კატეგორია:პროტოპანკ-ჯგუფები
კატეგორია:RCA Records-ის შემსრულებლები
კატეგორია:Reprise Records-ის შემსრულებლები
კატეგორია:როკ-ენ-როლის დიდების დარბაზში შესული შემსრულებლები
რამა (მრავალმნიშვნელოვანი)

**რამა** შეიძლება აღნიშნავდეს:

*რამა — ინდუისტური ღვთაება ვიშნუს მეშვიდე ავატარა 
*რამა — სოფელი აზერბაიჯანში, გადაბეის რაიონში
Eurythmics

**Eurythmics** — ბრიტანული მუსიკალური დუეტი, რომელშიც შედიოდნენ ენი ლენოქსი და დეივ სტიუარტი. თავდაპირველად ისინი გამოდიოდნენ ჯგუფ The Tourists-ში (რომელიც მანამდე ცნობილი იყო The Catch-ის სახელწოდებით).

დუეტის პირველი ალბომი *In the Garden* წარუმატებელი იყო, მაგრამ მეორემ *Sweet Dreams (Are Made of This)*, სასათაურო სიმღერით, მსოფლიოში დიდი წარმატება მოიპოვა. ამის შემდეგ კოლექტივმა გამოსცა მთელი რიგი ალბომების და სინგლებისა, რომლებიც მსოფლიო ჩარტებში ხვდებოდნენ. 1990 წელს დუეტი დაიშალა - ამ დროისთვის სტიუარტი უკვე იყო წარმატებული პროდიუსერი, ხოლო ენიმ წარმატებით დაიწყო სოლო-კარიერა, ალბომით *Diva*. თითქმის ათი წლის შემდეგ, დუეტი კვლავ დაბრუნდა, მეცხრე ალბომით *Peace*. 2005 წელს ისინი კიდევ ერთხელ გაერთიანდნენ, გამოსცეს სიმღერა „I've Got a Life“ და ჰიტების მორიგი კომპილაცია, *Ultimate Collection*, ხოლო 2014 წელს ისინი დღეისთვის უკანასკნელად შეიკრიბნენ და კვლავ დაიშალნენ.

ჯგუფს 1984 წელს MTV-ის მუსიკალური ვიდეოების დაჯილდოებაზე მიღებული აქვს ჯილდო საუკეთესო ახალი შემსრულებლის კატეგორიაში, ისევე, როგორც გრემის ჯილდო საუკეთესო როკ-შესრულებისთვის, დუეტის ან ჯგუფის მიერ, ვოკალით. 1999 წელს მათ Brit-ის დაჯილდოებაზე გადაეცათ სპეციალური ჯილდო მუსიკაში შეტანილი გამორჩეული წვლილისთვის. 2005 წელს ჯგუფი შეყვანილი იქნა ბრიტანეთის მუსიკის დიდების დარბაზში. დღეისთვის Eurythmics-მა მსოფლიო მასშტაბით დაახლოებით 75 მილიონი ალბომი გაყიდა.

## დისკოგრაფია
;სტუდიური ალბომები
**In the Garden* (1981)
**Sweet Dreams (Are Made of This)* (1983)
**Touch* (1983)
**1984 (For the Love of Big Brother)* (1984)
**Be Yourself Tonight* (1985) 
**Revenge* (1986)
* *Savage* (1987)
**We Too Are One* (1989)
**Peace* (1999)

## რესურსები ინტერნეტში
* 
## სქოლიო
კატეგორია:ენი ლენოქსი
კატეგორია:გრემის ჯილდოს მფლობელები
კატეგორია:1980 წელს ჩამოყალიბებული ჯგუფები
კატეგორია:1990 წელს დაშლილი ჯგუფები
კატეგორია:1999 წელს აღდგენილი ჯგუფები
კატეგორია:2005 წელს დაშლილი ჯგუფები
კატეგორია:RCA Records-ის შემსრულებლები
კატეგორია:ბრიტანული სინთპოპ ჯგუფები
კატეგორია:ბრიტანული ახალი ტალღის ჯგუფები
კატეგორია:ბრიტანული პოპ-როკ ჯგუფები
გოშაბულახი (გადაბეი)

**გოშაბულახი ** () — სოფელი აზერბაიჯანში,  გადაბეის რაიონში. მოსახლეობის რაოდენობა   —   2 224 კაცი.

## რესურსები ინტერნეტში
* 
 

კატეგორია:გადაბეის რაიონის სოფლები
ყოზქარალი

**ყარამამედლი ** () — სოფელი აზერბაიჯანში,  გადაბეის რაიონში.

## რესურსები ინტერნეტში
კატეგორია:გადაბეის რაიონის სოფლები
Buffalo Springfield

**Buffalo Springfield** — ამერიკულ-კანადური როკ-ჯგუფი, ჩამოყალიბებული ლოს-ანჯელესში 1966 წელს. მის ორიგინალურ შემადგენლობაში შედიოდნენ სტივენ სტილსი (გიტარა, კლავიშებიანები, ვოკალი), დიუი მარტინი (დასარტყმელი საკრავები, ვოკალი), ბრიუს პალმერი (ელექტრონული ბასი), რიჩი ფიური (გიტარა, ვოკალი) და ნილ იანგი(გიტარა, ჰარმონიკა, ფორტეპიანო, ვოკალი). ჯგუფი იყო ფოლკ-როკის ჟანრის ერთ-ერთი პიონერი. მათი მუსიკა აერთიანებს ფოლკ-როკის და ქანთრი-როკის ელემენტებს. მეორე ალბომით  *Buffalo Springfield Again* მათ სიმღერებში გამოჩნდა ფსიქოდელიური და მძიმე როკის ჟღერადობაც.

## დისკოგრაფია
;სტუდიური ალბომები
**Buffalo Springfield* (1966)
**Buffalo Springfield Again* (1967)
**Last Time Around* (1968)

## რესურსები ინტერნეტში
* Expecting To Fly – ჯგუფის ისტორია

## სქოლიო
კატეგორია:1966 წელს ჩამოყალიბებული ჯგუფები
კატეგორია:1968 წელს დაშლილი ჯგუფები
კატეგორია:2010 წელს აღდგენილი ჯგუფები
კატეგორია:2012 წელს დაშლილი ჯგუფები
კატეგორია:ნილ იანგი
კატეგორია:ამერიკული ფოლკ-როკ ჯგუფები
კატეგორია:ამერიკული ფსიქოდელიური როკ-ჯგუფები
კატეგორია:ამერიკული ქანთრი როკ-ჯგუფები
ყუმლუ

**ყუმლუ ** () — სოფელი აზერბაიჯანში,  გადაბეის რაიონში.

## რესურსები ინტერნეტში
* 
 

კატეგორია:გადაბეის რაიონის სოფლები
ებერგის სახლი

**ებერგის სახლი** () — შენობა დონის როსტოვში, როსტოვის ოლქი, რუსეთის ფედერაცია. სახლში ცხოვრობდა არქიტექტორი ლ. ებერგი. აგებულია 1934 წელს. ებერგის სახლს გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

სახლის მისამართი: რუსეთის ფედერაცია, როსტოვის ოლქი, დონის როსტოვი, სერაფიმოვიჩის ქუჩა № 76.

## ისტორია 
საბჭოთა არქიტექტორი ლევ ებერგი არის დონის როსტოვის რამდენიმე არქიტექტურული ძეგლის ავტორი. როსტოვში იგი ცხოვრობდა 1932 წლიდან. დონის როსტოვში დაიწყო არქიტექტურული მოღვაწეობა არქიტექტორების ჯგუფში, რომლებიც თეატრალურ მოედანზე აშენებდნენ მ. გორკის სახელობის როსტოვის დრამის აკადემიურ თეატრს. როსტოვში მან დააპროექტა მტელი რიგი შენობებისა, მათ შორის სასტუმრო „როსტოვი“, კინოთეატრი „რუსეთი“, საცხოვრებელი სახლი „ოქროს თავთავი“ და სხვ. მისივე პროექტით აშენდა სახლი, რომელშიც იგი ცხოვრობდა.

სახლი, რომელშიც 1934 წლიდან 1954 წლამდე ცხოვრობდა და მუშაობდა არქიტექტორი ლევ ებერგი, მდებარეობს დონის როსტოვში, სერაფიმოვიჩის ქუჩა № 76-ში.

შენობა ააგეს 1934 წელს ლ. ებერგის პროექტის მიხედვით კონსტრუქტივიზმის არქიტექტურულ სტილში. სახლს სულ ექვსი მფლობელი ჰყავდა. პირველ სართულზე № 1 ოთახში ცხოვრობდა მესაათე ვ. მიხაილოვა. მისი სახელოსნო მუშაობდა 1990-იან წლებამდე, შემდეგ გადააკეთეს კაფედ.  № 2 ოთახში ცხოვრობდა ინჟინერი ა. ლვოვი.

მეორე სართულზე № 3 ოთახში ცხოვრობდა არქიტექტორი ლ. ებერგი. № 4 ოთახში — ბავშვთა ექიმი გ. მერეინესი ცოლთან ერთად.

სახლის მესამე სართულზე № 5 ოთახში ცხოვრობდა ინჟინერ-მშენებელი გ. პერკუნი. რომელთანაც ებერგმა 1922 წელს შექმნა სამშენებლო ფირმა „პერკუნი და ებერგი“. № 6 ოთახში კი ცხოვრობდა იურისტი ა. შიკი.

## არქიტექტურა 
ებერგის სახლი მდებარეობს დონის როსტოვის ცენტრალურ ისტორიულ ნაწილში. სახლი სამსართულიანია, აგებულია აგურისაგან. სახლი დაგეგმარების მიხედვით სწორკუთხაა.

## რესურსები ინტერნეტში 
* Ростов-на-Дону
* Выявленные памятники Ростова-на-Дону
* Дом, где жил и работал Л. Ф. Эберг 
* Дом, который построил Эберг

კატეგორია:დონის როსტოვის ღირსშესანიშნაობები
ელქას მირზა

**აბულ გაზი სულთან ელქას მირზა** (სპარს. ابوالقاسم قاضی سلطان آل قصبه میرزا‎‎,  დ. 15 მარტი, 1516 ― გ. 9 აპრილი, 1550) ― სეფიანი უფლისწული, ისმაილ I-ის მეორე ძე, თამაზ I-ის უმცროსი ძმა. 

## ბიოგრაფია
აღიზარდა თავრიზში. 1532 წელს მისმა ძმამ, შაჰ-თამაზმა აბსოლუტური ძალაუფლება მოიპოვა და ელქას მირზა დანიშნა ასტრაბადის გამგებლად. 1538 წელს ძმის დავალებით აიღო შირვანი და სწორედ მის მმართველად დაინიშნა. პარალელურად ეკავა დერბენტის ბეგლარბეგის თანამდებობა. შაჰ-თამაზის საქართველოში მეორე ლაშქრობის დროს დაევალა ჩერქეზების წინააღმდეგ ბრძოლა, რომელშიც ის სასტიკად დამარცხდა. 

ელქას მირზა დერბენტში ყოფნის დროს აჯანყდა და თავი შაჰად გამოაცხადა, მაგრამ მისმა ძმამ საქართველოდან დერბენტში მალევე გადაინაცვლა და ელქას მირზას მოუწია ყირიმში გაქცევა, იქიდან კი ჩავიდა ოსმალეთში და ტახტზე ასასვლელად დახმარება სულეიმან I-ს სთხოვა. მან მიიღო სუნიტური ისლამი და სულთანს ირანის სუნიზმზე მოქცევასა და ერაყის გადაცემას დაჰპირდა.  

მან დაიწყო ბრძოლა სეფიანების წინააღმდეგ, უხელმძღვანელა ოსმალთა არმიას 1548-1550 წლის კამპანიის დროს, რომელშიც წარმატებას ვერ მიაღწია და თავის ძმას ტყვედ ჩაუვარდა. 1550 წლის 9 აპრილს, შაჰის ბრძანებით ელქას მირზა თავის ვაჟებთან ერთად ყაჰყაჰის ციხე-სიმაგრეში სიკვდილით დასაჯეს.

## წყარო
* 
* 
* 

კატეგორია:დაბადებული 15 მარტი
კატეგორია: დაბადებული 1516
კატეგორია:გარდაცვლილი 9 აპრილი
კატეგორია: გარდაცვლილი 1550
კატეგორია: სეფიანთა დინასტია
სარიჰასანლი (მრავალმნიშვნელოვანი)

**სარიჰასანლი** შეიძლება აღნიშნავდეს:

*სარიჰასანლი — სოფელი აზერბაიჯანში, გადაბეის რაიონში
*სარიჰასანლი — სოფელი თურქეთში
The Singles Collection 2001–2011

***The Singles Collection 2001–2011*** — ბრიტანული ვირტუალური ჯგუფ Gorillaz-ის კომპილაციური ალბომი, გამოცემული 2011 წლის 28 ნოემბერს. მასში შეტანილია ჯგუფის 2001-2011 წლების სინგლები. ჩანაწერი გამოვიდა ოთხი სახით - სტანდარტული, დელუქს, 12" გრამფირფიტის და 7" სინგლების ყუთის ფორმატებში. საგულისხმოა, რომ „Tomorrow Comes Today“, შეტანილი კომპილაციაში, სინამდვილეში გამოვიდა EP-ზე 2000 წელს, ხოლო სინგლი მხოლოდ 2002 წელს გამოვიდა. ალბომში არ არის შეტანილი სიმღერები ალბომიდან *The Fall*. იმ დროისთვის უკანასკნელი სიმღერებიდან წარმოდგენილია მხოლოდ „Doncamatic“.

## სიმღერების სია
### 12" გრამფირფიტები
ამ გამოცემაში შეტანილია ორი 12" გრამფირფიტა, ორივე ორმხრიანი.

### 7" გრამფირფიტები
ამ ყუთში შეტანილია 8 ცალი 7" ფორმატის სინგლი. ყოველი მათგანი ორმხრიანია.

## სერტიფიცირებები
## სქოლიო
კატეგორია:2011 წლის კომპილაციური ალბომები
კატეგორია:Gorillaz-ის ალბომები
კატეგორია:Parlophone-ის კომპილაციური ალბომები
კატეგორია:Virgin Records-ის კომპილაციური ალბომები
კატეგორია:ალბომები დეიმონ ოლბარნის პროდიუსერობით
ნიკოლაე იორგა

**ნიკოლაე იორგა** (დ. 17 იანვარი, 1871, ბოტოშანი — გ.  27 ნოემბერი, 1940) — რუმინელი პოლიტიკოსი, ისტორიკოსი, ფილოსოფოსი, არქეოლოგი, მწერალი, პოეტი, პუბლიცისტი, რუმინეთის ეროვნულ-დემოკრატიული პარტიის თანადამფუძნებელი, რუმინეთის პარლამენტის წევრი, პრემიერ-მინისტრი 1931-1932 წლებში. პოლიტიკაში გამოჩენამდე იყო ბუქარესტის უნივერსიტეტის ლექტორი. 

იორგას დიდი დამსახურებით გარკვეულმა ისტორიულმა წყაროებმა ჩვენამდე მოაღწია. მისი ნაშრომებით ვიგებთ ევროპის მდგომარეობას XX  საუკუნის დასაწყისში, ასევე ოსმალეთის იმპერიის ისტორიასა და 1848 წლის რევოლუციების დეტალებს. 

დიდი წვლილი მიუძღვის პოლიტიკური მოძრაობების, კონსერვატიზმის, ნაციონალიზმისა და აგრანიანიზმის ფართო სახით ჩამოყალიბებაში. აქტიურად ებრძოდა ქვეყანაში დიქტატურის დამყარების მცდელობებს. სწორედ ამის გამო,  იორგა 1940 წლის 27 ნოემბერს, რუმინეთის ხელისუფლების დაკვეთით, გვარდიელმა მოკლა.

## ლიტერატურა
* Irina Livezeanu, "After the Great Union: Generational Tensions, Intellectuals, Modernism, and Ethnicity in Interwar Romania", pp.&nbsp;110–127
* Sorin Alexandrescu, "Towards a Modern Theory of Romanian Nationalism in the Interwar Period", pp.&nbsp;138–164
*Paul Blokker, "Romania at the Intersection of Different Europes: Implications of a Pluri-civilizational Encounter", in Johann P. Arnason, Natalie J. Doyle, *Domains and Divisions of European History*, Liverpool University Press, Liverpool, 2010, pp.&nbsp;161–180. ISBN 978-1-84631-214-4

## რესურსები ინტერნეტში
* http://www.seductiveness-of-interval.ro/ 
* https://en.wikipedia.org/wiki/Babe%C8%99-Bolyai_University

კატეგორია:დაბადებული 17 იანვარი
კატეგორია: დაბადებული 1871
კატეგორია:გარდაცვლილი 27 ნოემბერი
კატეგორია: გარდაცვლილი 1940
კატეგორია: რუმინელი პოლიტიკოსები
კატეგორია: რუმინელი მწერლები
კატეგორია: რუმინელი ისტორიკოსები
კატეგორია:მწერლები ანბანის მიხედვით
ლოაგან-ბუნუტის ეროვნული პარკი

**ლოაგან-ბუნუტის ეროვნული პარკი** () — ეროვნული პარკი მალაიზიაში, კუნძულ ბორნეოზე, სარავაკის შტატში. სახელი ეწოდა ახლომდებარე ლოაგან-ბუნუტის ტბისგან, რომელიც დაკავშირებულია მდინარე სუნგაი-ბუნუტთან, სუნგაი-ბარამთან და სუნგაი-ტინჯართან. პარკი მოიცავს 100 კმ² ტერიტორიას და ცნობილია თავის მდიდარი ბიომრავალფეროვნებითა და უნიკალური საწყლოსნო ეკოსისტემით.

## იხილეთ აგრეთვე
*მალაიზიის ეროვნული პარკების სია

## სქოლიო
კატეგორია:მალაიზიის ეროვნული პარკები
ერმაკოვსკაიის ფერისცვალების ეკლესია

**ერმაკოვსკაიის ფერისცვალების ეკლესია** () — მართლმადიდებლური ეკლესია ტაცინის რაიონის სოფელ ერმაკოვსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. ეკლესიის მშენებლობა დაასრულეს 2012 წელს.

ეკლესიის მისამართი: რუსეთი, როსტოვის ოლქი, ტაცინის რაიონი, სოფელი ერმაკოვსკაია.

## ისტორია 
### ძველი ეკლესია 
სტანიცა ერმაკოვსკკაიის დასახლების შემდეგ დადგა საკითხი ეკლესიის მშენებლობის შესახებ, რომელიც ააშენეს 1882 წელს და მიიღო ფერისცვალების სახელწოდება. ეკლესის ასაშენებელი თანხები მოგროვდა როგორც სტანიცაში ასევე მეზობელ ხუტორებში. ეკლესია იყო ხის და გადახურული თუნუქის ფირფიტებით. მას ჰქონდა ორი ეგვტერი. მარჯვენა ვლადიმირის ღვთისმშობლის ხატის სახელზე, ხოლო მარცხენა — მიქაელ მთავარანგელოზის სახელზე ნაკურთხი. საკურთხეველიც ასევე ხის იყო. ეკლესია ემსახურებოდა ახლომდებარე ხუტორების — ხერსონის, ნიჟნე-კოლცევის, ვერხნე-კოლცევის, შარაპევ-გრეკოვის, ფომინსკის, უსტ-ფომინსკის, ტალოვსკის, ისაევსკის, სერგეევის, ნიკოლაევსკის, ვერხნი-იანოვის, გრეკოვისა და დიაკონოვის მრევლს. 1918 წელს ეკლესია დაიწვა და სტანიცაში ღვთისმსახურება შეწყდა.

### ახალი ეკლესია 
2011 წლის 5 მაისს სტანიცის პარკის ტერიტორიაზე საზეიმოდ ჩაუყარეს საფუძველი ფერისცვალების ეკლესიას. საზეიმო მსვლელობების დროს საძირკველში ჩააყოლეს კაფსულა სამახსოვრო წერილით, რომელშიც მონაწილეობა მიიღო როსტოვის ოლქის გუბერნატორმა ვასილი გოლუბევმა (წარმოშობით ამ სტანიციდან იყო), როსტოვისა და ნოვოჩერკასკის მთავარეპისკოპოსმა პანტელეიმონმა, რაიონის ხელმძღვანელობამ, სოფლის მეთაურობამ და ტაცინის რაიონის მოსახლეობამ.

ტაძრის საზეიმო გახსნა და დალოცვა მოხდა 2012 წლის 21 ოქტომბერს, რომელშიც ასევე მონაწილეობდა ოლქის გუბერნატორი, როსტოვისა და ნოვოჩერკასკის მიტროპოლიტი მერკური და სხვა სასულიერო პირები, ასევე ერმაკოვსკაიის მოსახლეობა და სტუმრები. კურთხევა შეასრულა ვოლგოდონისა და სალსკის ეპისკოპოსმა კორნელიმ, მისივე მოწვევით საზეიმო ღონისძიებებს ესწრებოდა შახტინისა და მილეროვის ეპისკოპოსი ეგნატე.

2013 წლის 19 აგვისტოს ფერისცვალების დღესასწაულზე ტაძარში ღვთისმსახურება აღავლინა ვოლგოდონისა და სალსკის ეპისკოპოსმა კორნელიმ.

ეკლესიის წინამძღარია იერომონახი ფილიპ ლუკიანოვი.

## რესურსები ინტერნეტში
* В станице Ермаковской Ростовской области появился новый православный храм 
* Белокалитвенское благочиние. Все церкви и монастыри.
* Волгодонская епархия - приходы 

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XXI საუკუნის ეკლესიები
ტობი სმითი

**ტობი გრაფტი-სმითი** (დ. 29 ოქტომბერი, 1970 — გ. 11 აპრილი, 2017) — ბრიტანელი მუსიკოსი, ცნობილი, როგორც ჯგუფ Jamiroquai-ს კლავიშისტი და სიმღერების თანაავტორი, 1992 წლიდან 2002 წელს ჯგუფიდან წასვლამდე (რაც ოჯახური პირობების გამო მოხდა).

იგი აგრეთვე იყო ჯგუფ The Hoosiers-ის პროდიუსერი და მენეჯერი. 2013 წელს პროდიუსერის სახით მუშაობდა მეტ კარდლის მესამე ალბომზე *Porcelain*, აგრეთვე იყო რამდენიმე სიმღერის თანაავტორი. 

მუსიკოსი ფლობდა სტუდიას Angelic Recording Studios, ბენბერისთან.

გარდაიცვალა 2017 წლის 11 აპრილს, სიმსივნით. იგი 46 წლის იყო.

## სქოლიო
კატეგორია:დაბადებული 1970
კატეგორია:დაბადებული 29 ოქტომბერი
კატეგორია:გარდაცვლილი 2017
კატეგორია:გარდაცვლილი 11 აპრილი
კატეგორია:ინგლისელი კლავიშისტები
კატეგორია:Jamiroquai-ის წევრები
კატეგორია:ინგლისელი ფანკ-მუსიკოსები
კრილოვის სახლ-მუზეუმი

**კრილოვის სახლ-მუზეუმი** () — სახლ-მუზეუმი ნოვოჩერკასკში, როსტოვის ოლქი, რუსეთის ფედერაცია. სახლში ცხოვრობდა საბჭოთა ფერმწერი და თეატრის მხატვარი ივანე კრილოვი. სახლ-მუზეუმი არის  რუსეთის ფედერაციის ფედერალური მნიშვნელობის კულტურული მემკვიდრეობის ძეგლი.

მუზეუმის მისამართი: რუსეთი, როსტოვის ოლქი, ნოვოჩერკასკი, ბუდიონოვსკის ქუჩა № 54.

## ისტორია 
მხატვარ ივანე ივანეს ძე კრილოვის მემორიალური სახლ-მუზეუმი გაიხსნა 1979 წლის 1 ივნისს ნოვოჩერკასკში, სახლში, სადაც იგი ცხოვრობდდა 1900 წლიდან 1936 წლამდე. მხატვარი დაიბადა 1860 წელს დონელი კაზაკის ოჯახში სტანიცა ელიზოვეტინსკაიაში, სწავლობდა პეტერბურგის სამხატვრო აკადემიაში. სწავლის დასრულების შემდეგ ცხოვრობდა პეტერბურგში, სტანიცა სივერსკოიში, მოსკოვში. ამ პერიოდში იგი ცნობილი გახდა, როგორც პეიზაჟისტი. მისი სურათები „ჩრდილოეთის ციკლი“ ზამთრის პეიზაჟებით „ყინული ნევაზე“, „მოსკოვის ხედი ბეღურების მთიდან“ შეიძინა დიდმა თავადმა სერგეი ალექსანდრეს ძემ. ამ ნამუშევრების ვარიანტები ამჟამად ინახება მუზეუმში. 

კავკასიაში და ყირიმში მოგზაურობისას შექმნილი ნამუშევრები გაერტიანებულია „სამხრეთის ციკლის“ ნახატებში. რამდენიმე თავისი ნაშრომი მხატვარმა მიუძღვნა ტაგანროგს. ეს სურათებია: „ზღვის ნაპირი ტაგანროგში“, „ტაგანროგი - ტალღა“, „შუქურა ღამით“, „ტაგანროგის კიბე“. 

XX საუკუნის დასაწყისში მხატვარი დაუბრუნდა დონის მიწას, აქ იყიდა სახლი და ცხოვრობდა ცოლთან და შვილთან ერთად. სახლი სადაც ამჟამად სახლ-მუზეუმია განთავსებული, სავარაუდოდ, ააშენა XIX საუკუნის მეორე ნახევარში და წარმოადგენს ტიპურ კაზაკურ სახლს. 

ამ სახლში ცხოვრების პერიოდში მხატვარი მუშაობდა პოლიტექნიკურ ინსტიტუტში მასწავლებლად. ნოვოჩერკასკში ცხოვრების პერიოდში მან დახატა 900 ტილო. მუზეუმის ექსპოზიცია სწორედ მისი მოღვაწეობის ამ პერიოდზე მოგვითხრობს.

სხლი თავის დროზე წარმოადგენდა ნოვოჩერკასკის კულტურული ცხოვრების ცენტრს. აქ ხშირად იკრიბებოდნენ მწერალი ალექსანდრე კუპრინი, ალექსანდრე სერაფიმოვიჩი, კ. ტრენევი და სხვები. 

ივანე ივანეს ძე კრილოვის მემორიალური სახლ-მუზეუმი არის რუსეთის ფედერაციის ფედერალური მნიშვნელობის კულტურული მემკვიდრეობის ძეგლი.

## რესურსები ინტერნეტში
* Мемориальный дом-музей художника Ивана Ивановича Крылова 
* Дом-музей И.И. Крылова
* Дом-музей И.И. Крылова 

## სქოლიო
კატეგორია:ნოვოჩერკასკის მუზეუმები
კატეგორია:მუზეუმები ანბანის მიხედვით
რაზდორსკაიის ეთნოგრაფიული მუზეუმ-ნაკრძალი

**რაზდორსკაიის ეთნოგრაფიული მუზეუმ-ნაკრძალი** () — მუზეუმ-ნაკრძალი უსტ-დონეცკის რაიონის სტანიცა რაზდორსკაიაში, როსტოვის ოლქი,  რუსეთის ფედერაცია

მუზეუმის მისამართი: 346560, როსტოვის ოლქი, უსტ-დონეცკის რაიონი, სტანიცა რაზდორსკაია, კალინინის ქუჩა № 117.

## ისტორია 
ისტორიული მუზეუმ-ნაკრძალის ისტორია იწყება 1953 წლიდან, როდესაც რაზდორსკაიის საშუალო სკოლის მასწავლებელმა ლ. აგარაკოვმა დააარსა სკოლის მხარეთმცოდნეობის მუზეუმი.

1988 წლის 25 თებერვალს მწერალ ანატოლი კალინინის მხარდაჭერით რსფსრ მინისტრთა კაბინეტის დადგენილებით ჩამოყალიბდა რაზდორსკაიის ეთნოგრაფიული მუზეუმ-ნაკრძალი. მოგვიანებით სასკოლო მხარეთმცოდნების მუზეუმის ფონდი მთლიანად გადაიტანეს მუზემ-ნაკრძალის შენობაში. 

მუზეუმი ფლობს მნიშვნელოვან კოლექციას, რომელიც უძველესი დროიდან დღევანდელ დღემდე ასახავს იმ ხალხის კულტურასა და ცხოვრებას, რომლებიც ცხოვრობდნენ თანამედროვე უსტ-დონეცკის რაიონის ტერიტორიაზე. რაზდორსკაიის მუზეუმ-ნაკრძალის ტერიტორიის ფართობია 3 650 ჰა. 

სტანიცა რაზდორსკაია ითვლება დონის კაზაკთა პირველ დედაქალაქად. პირველად იგი ისტორიულ წყაროებში მოიხსენიება 1571 წელს. 1622 წლამდე იგი დონის კაზაკთა ოლქის დედაქალაქი იყო. ამ ტერიტორიაზე აღმოჩენილია სხვადასხვა ისტორიული ეპოქის ძეგლები: ნეოლითის, ბრინჯაოსა და რკინის ეპოქის ასევე შუა საუკუნეების ძეგლები. სტანიცაში მეცნიერებმა აღმოაჩინეს ისეთი ძველი ხალხების კვალი როგორებიცაა: კიმირიელები, სკვითები, სარმატები, ალანები, გუთები, ჰუნები, ხაზარები, მონღოლები და ყივჩაყები. 1994 წელს, არქეოლოგიური გათხრების შედეგად აღმოაჩინეს სხვადასხვა კულტურის სამარხები.

1976 წელს ხუტორ პუხლიაკოვსკაიაში, ხუტორ რაზდორსკაიიდან ხუთ კილომეტრში, გახსნეს სურათების გალერეა, სადაც დაცულია რუსი მხატვრების: ივანე კრილოვის, ევგენი ლანსერის, ვლადიმირ ოვეჩკინისა და სხვათა ნახატები.

## რესურსები ინტერნეტში
* Официальный сайт музея
* РЭМЗ на сайте museum.ru
* РЭМЗ 

## სქოლიო
კატეგორია:როსტოვის ოლქის მუზეუმები
კატეგორია:მუზეუმები ანბანის მიხედვით
ოლივეტი

**Olivetti S.p.A.** — საბეჭდი მანქანების, პლანშეტური კომპიუტერების, სმარტფონების, პრინტერების, კალკულატორების და ფაქსის მანქანების მწარმოებელი იტალიური კომპანია. სათაო ოფისი მდებარეობს ივრეაში. 2003 წლიდან იგი არის Telecom Italia-ს ჯგუფის ნაწილი.

კომერციული წარმატებით სარგებლობდა კომპანიის მიერ შექმნილი პირველი სამაგიდო კალკულატორი, Programma 101, რომელიც 1964 წელს გამოვიდა.

## რესურსები ინტერნეტში
* 

## სქოლიო
კატეგორია:1908 წელს დაარსებული კომპანიები
კატეგორია:ოლივეტი
კატეგორია:იტალიური ბრენდები
კატეგორია:მობილური ტელეფონების მწარმოებელი კომპანიები
კატეგორია:კომპიუტერების მწარმოებელი კომპანიები
კატეგორია:ნეტბუკების მწარმოებელი კომპანიები
კატეგორია:Telecom Italia
ინფორმატიკა აშშ-ის ცხოვრებაში

***ინფორმატიკა აშშ-ის ცხოვრებაში*** () — ამერიკული გამოფენა, რომელიც სსრკ-ის დიდ ქალაქებში 1987—1988 წლებში ჩატარდა, პრეზიდენტების, რონალდ რეიგანისა და მიხეილ გორბაჩოვის მიერ კულტურული გაცვლის საკითხზე მიღწეული შეთანხმების საფუძველზე. შეთანხმებას მიაღწიეს 1985 წელს, ჟენევაში. გამოფენის ფინანსური მხარდაჭერა აშშ-ის საინფორმაციო სააგენტომ განახორციელა, 15 მილიონი აშშ დოლარის ინვესტირებით. გამოფენას ემსახურებოდა 24 გიდი, რომელიც რუსულ ენას ფლობდა (ტაშკენტში 1988 წლის მარტში მუშაობდნენ ამერიკელი გიდები, რომლებიც ფლობდნენ უზბეკურ ენას).

## თემა
გამოფენა ორიენტირებული იყო რიგით მოქალაქეებზე და ატარებდა სარეკლამო-პროპაგანდისტულ ხასიათს, თუმცა ნათლად აჩვენებდა აშშ-ში საინფორმაციო ტექნოლოგიების განვითარების დონეს. 

## განყოფილებები 
* სახლი
* მედიცინა და ჯანდაცვა
* კულტურა და დასვენება
* სამუშაო ადგილი
* განათლება
* საინფორმაციო ეპოქა

## რესურსები ინტერნეტში
* მიმოხილვა 1
* მიმოხილვა 2 
* გამოფენის კატალოგი 

კატეგორია:აშშ-ის გამოფენები
კატეგორია:სსრკ-ის გამოფენები
კატეგორია:საინფორმაციო ტექნოლოგიების გამოფენები
კატეგორია:1987 წელი საბჭოთა კავშირში
ბაჰადირ I გირეი

**ბაჰადირ I გირეი** (; დ. სტამბოლი, ოსმალეთის იმპერია, 1602 — ბახჩისარაი, ყირიმის სახანო, 1641) — ყირიმის ხანი 1637–1641 წლებში, სელამეთ I გირეის მე-3 ვაჟი.

## ბიოგრაფია
დაიბადა სტამბოლში. დევნილი მამამისი, სელამეთ I გირეი ოსმალეთში ცხოვრობდა. 1608-1610 წლებში ცხოვრობდა ყირიმში, მაგრამ მამის გარდაცვალების შემდეგ მძევლად გაგზავნეს სტამბოლში, აჰმედ I-ის კარზე. მან ოსმალეთში 1637 წლამდე დაჰყო. 1637 წელს, მურად IV-მ სიკვდილით დასაჯა ყირიმის ხანი, ბაჰადირის ბიძაშვილი, ინაიეთ გირეი. ამის შემდეგ ისედაც კრიზისში მყოფი სახანო ქაოსმა მოიცვა.

სულთანმა ბაჰადირი გაგზავნა ყირიმში ხანის ტიტულის მისაღებად. ბაჰადირმა ძალაუფლების ხელში ჩაგდებამდე რთული გზა გაიარა. მან 3 თვიანი ბრძოლა გადაიტანა მანსურების კლანის მეთაურის, უზ-თემურის წინააღმდეგ. საბოლოოდ ბაჰადირის მომხრეებმა გაიმარჯვეს და სწორედ მას უბოძეს ხანის წოდება.

მიუხედავად იმისა, რომ ბაჰადირ გირეის ოსმალეთში თითქმის 30 წელზე მეტი ხანი ჰქონდა გატარებული და სულთნის ერთგული იყო, მის უმთავრეს მიზანს ყირიმის სახანოს თურქებისგან გამოყოფა წარმოადგენდა. წინამორბედის მსგავსად შეეცადა რეფორმების გატარებას, მაგრამ მოსახლეობის მხრიდან დიდ წინააღმდეგობას წააწყდა. სახანოს 1638 წლიდან თავს დაესხნენ დონის კაზაკები. სწორედ მათთან ბრძოლას შეალია ბაჰადირმა მთელი თავისი მმართველობა.

გარდაიცვალა ლაშქრობაში, ევპატორიაში, სავარაუდოდ ბრძოლის დროს აკიდებული უცნობი დაავადებით. დაკრძალეს ბახჩისარაიში. მის შემდეგ ტახტი დაიკავა მისმა ძმამ, მეჰმედ IV გირეიმ.

## იხილეთ აგრეთვე
* ყირიმის სახანო
* გირეის დინასტია
* ყირიმის ხანების სია

## ლიტერატურა
* О. Гайворонский «Созвездие Гераев»
* *Гайворонский Алексей* Повелители двух материков − тт. 1−2.
* *Халим-Гирай* Розовый куст ханов (история крымских ханов).
* *Joseph von Hammer-Purgstall* Histoire de l’Empire Ottoman, traduit par J. J. Hellert, Bellizard, Paris, 1837, tome IX de 1623 à 1640.

კატეგორია:ყირიმის ხანები
კატეგორია:ყირიმის სახანო
კატეგორია:გირეის დინასტია
კატეგორია:დაბადებული 1602
კატეგორია:გარდაცვლილი 1641
ნავიგატორის გაფრენა

„**ნავიგატორის გაფრენა**“ () — 1986 წლის ამერიკული სამეცნიერო ფანტასტიკური ჟანრის სათავგადასავლო ფილმი, გადაღებული რეჟისორ რენდალ კლაიზერის მიერ. ფილმის სცენარის ავტორები არიან მარკ ჰ. ბეიკერი, მაიკლ ბარტონი და მეტ მაკმანუსი. მთავარ როლს ასრულებს ჯოუი კრამერი. ფილმის სიუჟეტით, 12 წლის ბიჭუნა ქრება და შინ წლების შემდეგ ბრუნდება - იგივე ასაკში. აღმოჩნდება, რომ წლების განმავლობაში იგი კოსმოსურ ხომალდში იმყოფებოდა, მაგრამ არაფერი ახსოვს.

თავდაპირველად იდეა Walt Disney Pictures-ს 1984 წელს წარუდგინეს, მაგრამ სტუდიას არ მოეწონა დეტალები. Producers Sales Organization-მა მას შეუთანხმდა, რომ აშშ-ში მომავალი ფილმის დისტრიბუციაზე იზრუნებდა. სცენების ნაწილი გადაიღეს ფორტ-ლოდერდეილში (ფლორიდა) და ნორვეგიაში (ადგილობრივ კომპანია *Viking Film*-თან ერთად).

## მუსიკა
ფილმის მუსიკის ავტორია ალან სილვესტრი. იგი განსხვავდება მისი სხვა ნამუშევრებისგან იმით, რომ დაიწერა ელექტრონული საკრავებით და იყო ერთ-ერთი პირველი საუნდტრეკი, დაწერილი ციფრული სემპლერებით.

# Theme From *Flight Of The Navigator* – 2:48
# Main Title	– 3:27
# The Ship Beckons	– 1:04
# David In The Woods	– 2:34
# Robot Romp	– 2:30
# Transporting The Ship	– 1:16
# Ship Drop	– 2:34
# Have To Help A Friend	– 3:08
# The Shadow Universe	– 1:57
# Flight	– 2:19
# Finale	– 1:11
# Star Dancing	– 3:21

## რესურსები ინტერნეტში
* 
* 
* 
* 
* 
* 

## სქოლიო
კატეგორია:1986 წლის ფილმები
კატეგორია:1980-იანების სათავგადასავლო ფილმები
კატეგორია:Walt Disney Pictures-ის ფილმები
კატეგორია:ფილმები დროში მოგზაურობის შესახებ
სამღვდელთმთავრო ამბიონი

**სამღვდელთმთავრო ამბიონი** — მართლმადიდებლურ ეკლესიაში ტაძრის შუაში მოწყობილი ორსაფეხურიანი ამაღლებული ფიცარნაგი, რომელიც სამღვდელთმთავრო მსახურებაზე გამოიყენება. ამბიონზე მღვდელთმთავარი იმოსება და ზოგიერთ მსახურებას, მაგალითად, პარაკლისებსა და პანაშვიდებს ასრულებს; ხოლო ლიტურგიის დროს მასზე მცირე შესვლამდე იმყოფება. ამბიონზე მღვდელთმთავრისსათვის იდგმება დასაჯდომელი, რომელსაც კათედრა ეწოდება.

## ლიტერატურა
* „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 109-110

კატეგორია:საეკლესიო არქიტექტურა
ამინ

მინი|ბოლნისის სიონის წარწერა — Ⴈ Ⴈ (იყავნ, იყავნ)
**ამინ** ( და  მომდინარეობენ  *ამენ*,  — «ნამდვილად», «აღსრულდეს») — აღსრულდეს, ჭეშმარიტად, ნამდვილად.

ძველი ქართული ფორმებია: „ამენ“ და „იყავნ, იყავნ“.

## ლიტერატურა
* „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 110

კატეგორია:ქრისტიანობა
კატეგორია:ისლამი
კატეგორია:იუდაიზმი